Paulin Pomodimo

**Paulin Pomodimo** (født 1954) er en sentralafrikansk geistlig og emeritert katolsk erkebiskop av Bangui i Den sentralafrikanske republikk.
## Liv og virke
### Prest
Paulin Pomodimo ble ordinert til prest den 13. juli 1980.
### Biskop av Bossangoa
Pave Johannes Paul II utnevnte ham til biskop av Bossangoa den 10. juni 1995. Han ble ordinert til biskop av erkebiskopen av Bangui, Joachim N'Dayen, den 29. oktober samme år; medkonsekratorer var erkebiskop Diego Causero, apostolisk nuntius til Den sentralafrikanske republikk, og Michel Marie Joseph Maître C.S.Sp., biskop av Bambari.

### Erkebiskop av Bangui
Den 26. juli 2003 ble han utnevnt til erkebiskop av Bangui. 

Han trakk seg tilbake fra dette embedet den 26. mai 2009, i en alder av 54 år, etter at en granskning foretatt av Vatikanet fant at mange lokale prester hadde krenket sine løfter, især kyskhetsløftet sopm for prester innebærer sølibat. Undersøkelsen, utført under l4edelse av erkebiskop Robert Sarah, den Guinea-fødte sekretæren for Kongregasjonen for folkenes evangelisering, konkluderte med at mange lokale prester har hjem og barn. En lokal avis rapporterte at i de fleste bispedømmer og flertallet av menighetene bor prester med kvinner og har barn.

Ti dager tidligere hadde den 52 år gamle biskop François-Xavier Yombandje av Bossangoa fratrådt sitt embede; han hadde vært president for Den sentralafrikanske republikks bispekonferanse. 

I et åpent brev til nasjonens presteskap sa kardinal Ivan Dias, prefekt for Kongregasjonen for folkenes evangelisering at *«mange slette ting er blitt begått mot Kristi legeme gjennom dårlige og skandaløse komplikasjoner»*. Han la til: *«Det er meningsløst å benekte det alle vet. Det er ikke nødvendig å bedømme motivene for og omstendighetene bak det onde som har blitt begått. Medlemmer av det nasjonale presteskap, bispedømmet og ordensmedlemmer, dere er på en eller annen måte medskyldige i dagens situasjon, men hver av dere skal påta seg sin egen skyld proporsjonalt med sitt eget ansvar.»*

Han ble senere utnevnt til ombudsmann for Den sentralafrikanske republikk av president François Bozizé.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Kardinal Luigi Poggi (1917-2010) *1965
* Erkebiskop Joachim N'Dayen (1934-2023) *1969
* Erkebiskop *Paulin Pomodimo* (1954-1995) *

## Referanser